ai4bharat/Pralekha huggingface dataset:
ভূ-বিজ্ঞানমন্ত্রক
দেশে আবহাওয়াজনিত বর্তমান পরিস্থিতি ও আগামী পাঁচদিনের সতর্কবার্তা
জম্মু ও কাশ্মীর এবং সংলগ্ন অঞ্চলে পশ্চিমী ঝঞ্ঝার প্রভাব, সেইসঙ্গে হরিয়ানা ও পার্শ্ববর্তী এলাকায় ঘূর্নিঝড়ের দরুণ বিগত ২৪ ঘন্টায় জম্মু ও কাশ্মীর, হিমাচল প্রদেশ, উত্তরাখণ্ড এবং পশ্চিম রাজস্থানে হালকা থেকে মাঝারি বৃষ্টি হয়েছে। বিক্ষিপ্তভাবে বৃষ্টির খবর পাওয়া গেছে পাঞ্জাব, হরিয়ানা ও পূর্ব রাজস্থান থেকে।
বজ্রবিদ্যুৎ সহ বৃষ্টি হয়েছে জম্মু ও কাশ্মীর, হিমাচল প্রদেশ, চণ্ডীগড় ও দিল্লি এবং পশ্চিম রাজস্থানের কিছু কিছু জায়গায়।
ধূলিঝড় বয়ে গেছে পূর্ব রাজস্থান, হরিয়ানা, দিল্লি ও সংলগ্ন উত্তরপ্রদেশের কিছু অংশে।
বর্তমানে পশ্চিমী ঝঞ্ঝা জম্মু ও কাশ্মীরের ওপর অবস্থান করছে। আগামী ২৪ ঘন্টায় সেটি ধীরে ধীরে পূব দিকে সরে গিয়ে নিষ্ক্রিয় হয়ে পড়বে।
হরিয়ানা ও পার্শ্ববর্তী অঞ্চলের বায়ুমণ্ডলের নিচের দিকে যে ঘূর্নিঝড় পরিবেষ্টিত রয়েছে, তা ধীরে ধীরে সরে যাবে।
পশ্চিমী ঝঞ্ঝা ও ঘূর্নিঝড়ের প্রভাবে দেশের উত্তর-পশ্চিম, মধ্য, পূর্ব উত্তর-পূর্ব ও ভারতীয় উপদ্বীপ এলাকায় বিস্তীর্ণ অংশ জুড়ে বজ্রবিদ্যুৎ সহ বৃষ্টিপাতের সম্ভাবনা রয়েছে।
এছাড়াও, আগামী ২৪ ঘন্টায় হিমাচল প্রদেশ ও উত্তরাখণ্ডের অধিকাংশ জায়গায় বৃষ্টি বা বজ্রবিদ্যুৎ সহ বৃষ্টির পূর্বাভাস রয়েছে। এমনকি, আগামী ৪-৫ দিন উত্তর-পূর্বাঞ্চলের রাজ্যগুলির বহু জায়গায় এবং পশ্চিমবঙ্গ, সিকিম, ওড়িশা ও ঝাড়খণ্ডের কিছু কিছু অংশে বৃষ্টি বা বজ্রবিদ্যুৎ সহ বৃষ্টির সম্ভাবনা রয়েছে।
আগামী ৮ থেকে ১২ তারিখ পর্যন্ত পশ্চিমবঙ্গ ও সিকিমের হিমালয়ের পাদদেশ অঞ্চলে ঝড়ো হাওয়ার  সঙ্গে বজ্রবিদ্যুৎ সহ বৃষ্টির সম্ভাবনা রয়েছে। ১০ তারিখ গাঙ্গেয় পশ্চিমবঙ্গের বিক্ষিপ্তভাবে কিছু জায়গায় বজ্রবিদ্যুৎ সহ বৃষ্টির এবং ঘন্টায় ৫০-৭০ কিলোমিটার বেগে ঝড়ো হাওয়া বয়ে যাওয়ার পূর্বাভাস দেওয়া হয়েছে।
অন্যদিকে, মহারাষ্ট্রের বিদর্ভ অঞ্চল ও রাজস্থানে তাপপ্রবাহের সতর্কবার্তা দেওয়া হয়েছে।
(Visitor Counter : 40
নীতিআয়োগ
নীতি আয়োগ রাষ্ট্রসঙ্ঘের বিশ্ব খাদ্য কর্মসূচি, ডবলু এফ পি'র সাথে সংকল্প মূলক একটি বিবৃতিতে স্বাক্ষর করেছে
নতুন দিল্লি, ২১ ডিসেম্বর, ২০২১
বাজরার গুরুত্বের কথা ভেবে এবং এর উৎপাদন বৃদ্ধি ও প্রচারের লক্ষ্যে ভারত সরকার ২০১৮ সালকে বাজরার বছর হিসেবে চিহ্নিত করেছিল। এই উদ্যোগকে সরকার আরও এগিয়ে নিয়ে যেতে ২০২৩ সালকে আন্তর্জাতিক বাজরা বছর হিসেবে ঘোষণার জন্য রাষ্ট্রসঙ্ঘের সাধারণ সভায় একটি প্রস্তাব পেশ করে তা অনুমোদন করেছে।
জাতীয় খাদ্য নিরাপত্তা আইনে পুষ্টি শস্যের একীকরণ এবং একাধিক রাজ্যে বাজরা মিশন বা সেন্টার ফর এক্সেলেন্স প্রতিষ্ঠা সহ একগুচ্ছ পদক্ষেপ নেওয়া হয়েছে। এতদসত্ত্বেও উপভোক্তাদের মধ্যে বাজরার উৎপাদন বা বন্টন নিয়ে সমস্যা রয়ে গেছে। বিদ্যালয় অভিমুখী শিশু এবং প্রজনন বয়সের মহিলাদের পুষ্টির প্রতি যত্ন নিতে এই ধরনের খাদ্য শস্যের প্রয়োজন রয়েছে। ভারতের নীতি আয়োগ এবং রাষ্ট্রসঙ্ঘের বিশ্ব খাদ্য কর্মসূচি বা ওয়ার্ল্ড ফুড প্রোগ্র্যাম-এর সঙ্গে বাজরা সংক্রান্ত বিষয় নিয়ে একটি সংকল্প মূলক বিবৃতিতে স্বাক্ষরিত হয়েছে। গত ২০ ডিসেম্বর, ২০২১-এ এই চুক্তি স্বাক্ষরিত হয়।
CG/SB
(Visitor Counter : 145
সামাজিকন্যায়ওক্ষমতায়নমন্ত্রক
ভিন্নভাবে সক্ষম ও প্রবীণ নাগরিকদের জন্য সামাজিক ন্যায় ও ক্ষমতায়ন মন্ত্রক ‘সামাজিক অধিকারিতা শিবির’ ও ‘সুসংহত ভ্রাম্যমাণ পরিষেবার জন্য একটি ভ্যানের যাত্রার সূচনা করবেন
নয়াদিল্লি, ১২ ফেব্রুয়ারি, ২০২২
কেন্দ্রীয় সামাজিক ন্যায় ও ক্ষমতায়ন মন্ত্রকের রাষ্ট্রীয় বয়শ্রী যোজনার মাধ্যমে ভিন্নভাবে সক্ষম ও প্রবীণ নাগরিকদের এডিআইপি কর্মসূচির মাধ্যমে মধ্যপ্রদেশের ছাতারপুরে একটি সামাজিক অধিকারিতা শিবিরের আয়োজন করেছে। এই শিবির থেকে ভিন্নভাবে সক্ষমদের ক্ষমতায়ন দপ্তর ছাতারপুর জেলা প্রশাসন ও অ্যালিমকোর সঙ্গে যৌথ উদ্যোগে সহায়ক সরঞ্জাম প্রদান করবে। ছাতারপুরে রাষ্ট্রীয় উচ্চ বিদ্যালয়-১ এ ১৩ই ফেব্রুয়ারি বেলা ১২টার সময় অনুষ্ঠানটির আয়োজন করা হয়েছে।
শিবিরে ১৩৯১ জন ভিন্নভাবে সক্ষম বা দিব্যাঙ্গজনকে এবং ৫৫৩ জন প্রবীণ নাগরিককে ৫২৮৬টি সহায়ক সরঞ্জাম্ বিনামূল্যে দেওয়া হবে – যার আর্থিক মূল্য ২ কোটি ৩৩ লক্ষ টাকা। সম্পূর্ণ কোভিড বিধি মেনে সরঞ্জামগুলি বন্টন করা হবে।
কেন্দ্রীয় সামাজিক ন্যায় ও ক্ষমতায়ন মন্ত্রী ডঃ বীরেন্দ্র কুমার অনুষ্ঠানে প্রধান অতিথি হিসাবে উপস্থিত থাকবেন। তিনি এই অনুষ্ঠানে অ্যালিমকোর তৈরি সুসংহত মোবাইল পরিষেবা ভ্যানের সূচনা করবেন। এর সাহায্যে ভিন্নভাবে সক্ষমদের জন্য সহায়ক সরঞ্জামগুলি কিভাবে ব্যবহার করতে হয়, সে বিষয়ে বিস্তারিতভাবে জানানো হবে। এছাড়াও, কৃত্রিম অঙ্গ ব্যবহারের ক্ষেত্রে কি কি পন্থা-পদ্ধতি অবলম্বন করতে হবে, সে সম্পর্কে বিশদে জানানো হবে। রাষ্ট্রীয় বয়শ্রী যোজনার আওতায় ভিন্নভাবে সক্ষম ও প্রবীণ নাগরিকদের কেন্দ্র বিনামূল্যে সহায়ক যন্ত্র প্রদান করে। অনুষ্ঠানে মধ্যপ্রদেশ স্টেট সিভিল সাপ্লাইজ কর্পোরেশন লিমিটেডের চেয়ারম্যান ও বাদামলেহরার বিধায়ক শ্রী প্রদ্যুন্ম সিং লোধি সভাপতি হিসাবে উপস্থিত থাকবেন। এছাড়াও, অ্যালিমকোর কর্ণধার শ্রী রাজন সেহগল, সংস্থার প্রবীণ আধিকারিকরা এবং জেলা প্রশাসনের উচ্চপদস্থ কর্মকর্তারা এই অনুষ্ঠানে উপস্থিত থাকবেন।
CG/CB/SB
(Visitor Counter : 109
আবাসনএবংশহরাঞ্চলেরদারিদ্র্যদূরীকরণমন্ত্রক
কেন্দ্রীয় আবাসন ও নগরোন্নয়ন বিষয়ক মন্ত্রক এবং সেন্ট্রাল পাবলিক ওয়ার্কস ডিপার্টমেন্ট সমস্ত কেন্দ্রীয় স্তরের ভিস্তা প্রকল্পগুলি সাপ্তাহিক ভিত্তিতে পর্যবেক্ষণ করছে
নতুন দিল্লি, ২১ মার্চ, ২০২২
কেন্দ্রীয় ভিস্তা প্রকল্প অনুযায়ী যেসব কর্মসূচি চলছে তা হচ্ছে-
প্রকল্পের নাম- ১) নতুন সংসদ ভবন।
এ পর্যন্ত প্রদেয় অর্থের পরিমাণ- ৪৮০ কোটি টাকা।
অগ্রগতির হার- ৪৪ শতাংশ।
২) উপরাষ্ট্রপতির এনক্লেভ-
প্রদেয় অর্থের পরিমাণ- ৯ কোটি টাকা।
কাজের অগ্রগতির হার- ৩ শতাংশ।
৩) কমন সেন্ট্রাল সেক্রেটারিয়েট বিল্ডিং, ১,২,ও ৩।
প্রদেয় অর্থের পরিমাণ- ২৪৩ কোটি টাকা।
কাজের অগ্রগতি- ৩ শতাংশ।
৪) রিডেভেলফমেন্ট অফ সেন্ট্রাল ভিস্টা এভিনিউ-
প্রদেয় অর্থের পরিমাণ- ৪৪১ কোটি টাকা।
কাজের অগ্রগতির হার- ৮০ শতাংশ।
এইসব প্রকল্প রূপায়নের জন্য বিগত অর্থবছরে যে পরিমাণ টাকা মঞ্জুর করা হয়েছে তা হচ্ছে-
আর্থিক বছর- ২০১৯-২০
বরাদ্দ অর্থের পরিমাণ- শূন্য।
আর্থিক বছর- ২০২০-২১
বরাদ্দ অর্থের পরিমাণ- ৪১৯.৫৫ কোটি টাকা।
আর্থিক বছর- ২০২১-২২
বরাদ্দ অর্থের পরিমাণ- ১৪২৩.০০ কোটি টাকা।
আর্থিক বছর- ২০২২-২৩
বরাদ্দ অর্থের পরিমাণ- ২২৮৫ কোটি টাকা।
এইসব প্রকল্প কেন্দ্রীয় আবাসন ও নগরোন্নয়ন মন্ত্রক এবং সেন্ট্রাল পাবলিক ওয়ার্কস ডিপার্টমেন্ট নিয়মিতভাবে এবং সাপ্তাহিক ভিত্তিতে পর্যবেক্ষণ করে চলেছে।
আজ রাজ্যসভায় এক লিখিত প্রশ্নের উত্তরে কেন্দ্রীয় আবাসন ও নগরোন্নয়ন বিষয়ক প্রতিমন্ত্রী শ্রী কৌশল কিশোর এই তথ্য জানিয়েছেন।
CG/ SB
(Visitor Counter : 90
কেন্দ্রীয়মন্ত্রিসভা
৮৫০ মেগাওয়াট ক্ষমতাসম্পন্ন রাতলে জলবিদ্যুৎ প্রকল্পের জন্য ৫২৮১ কোটি ৯৪ লক্ষ টাকা বিনিয়োগের প্রস্তাবে মন্ত্রিসভার সায়
নয়াদিল্লি, ২০ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রশাসিত জম্মু ও কাশ্মীরের কিস্তোয়ার জেলায় চিনাব নদীতে ৮৫০ মেগাওয়াট ক্ষমতাসম্পন্ন রাতলে জলবিদ্যুৎ প্রকল্প খাতে ৫২৮১ কোটি ৯৪ লক্ষ টাকা বিনিয়োগের প্রস্তাব অনুমোদিত হয়েছে। ন্যাশনাল হাইড্রো ইলেক্ট্রিক পাওয়ার কর্পোরেশন  এবং জম্মু ও কাশ্মীর রাজ্য বিদ্যুৎ উন্নয়ন নিগম  – এর মধ্যে একটি নতুন যৌথ সংস্থা গড়ে তোলা হবে। এই সংস্থাটি রাতলে জলবিদ্যুৎ প্রকল্পের কাজকর্ম রূপায়ণ করবে। নবগঠিত এই সংস্থায় এনএইচপিসি-র অংশীদারিত্ব ৫১ শতাংশ এবং জেকেএসপিডিসি-র অংশীদারিত্ব ৪৯ শতাংশ।
উল্লেখযোগ্য বৈশিষ্ট্য
রাতলে জলবিদ্যুৎ প্রকল্প  গড়ে তোলার জন্য যে নতুন যৌথ সংস্থাটি গড়ে তোলা হচ্ছে, তার জন্য কেন্দ্রীয় সরকার জেকেএসপিডিসি সংস্থাকে ৭৭৬ কোটি ৪৪ লক্ষ টাকা অনুদান সহায়তা দেবে। এই জলবিদ্যুৎ প্রকল্প নির্মাণে এনএইচপিসি তার অভ্যন্তরীণ সম্পদ কাজে লাগিয়ে ইক্যুইটি শেয়ার অনুযায়ী ৮০৮ কোটি ১৪ লক্ষ টাকা বিনিয়োগ করবে। এই জলবিদ্যুৎ প্রকল্পটি ৬০ মাসের মধ্যে চালু হবে বলে মনে করা হচ্ছে। প্রকল্পটি থেকে বিদ্যুৎ উৎপাদন শুরু হলে গ্রিডে বকেয়া বিদ্যুৎ সরবরাহ করতে পারবে এবং বিদ্যুৎ সরবরাহ ব্যবস্থায় উন্নতি ঘটবে।
রূপায়ণ কৌশল
এই জলবিদ্যুৎ প্রকল্পটিকে আর্থিক দিক থেকে লাভজনক করে তুলতে এবং প্রতিযোগিতায় টিকিয়ে রাখতে কেন্দ্রশাসিত জম্মু ও কাশ্মীর সরকার বিদ্যুৎ উৎপাদন প্রক্রিয়া শুরু হওয়ার পর ১০ বছর জল ব্যবহারের ক্ষেত্রে প্রযোজ্য শুল্ক ছাড় দেবে। এছাড়াও, জিএসটি-তে রাজ্যের প্রদেয় অংশ পরিশোধ করা হবে। এমনকি, কেন্দ্রশাসিত জম্মু ও কাশ্মীরকে কোনও শুল্ক ছাড়াই বিদ্যুৎ সরবরাহ করা হবে। প্রকল্পের সূচনার প্রথম বছরে মোট উৎপাদিত বিদ্যুতের ১ শতাংশ শুল্ক ছাড়াই দেওয়া হবে। সেই সঙ্গে, ১২তম বছরে শুল্ক ছাড়াই বিদ্যুৎ সরবরাহের পরিমাণ বেড়ে হবে ১২ শতাংশ।
উদ্দেশ্য
এই প্রকল্প গড়ে তোলার কাজে প্রত্যক্ষ ও পরোক্ষভাবে প্রায় ৪ হাজার মানুষের কর্মসংস্থান হবে। সেই সঙ্গে, কেন্দ্রশাসিত জম্মু ও কাশ্মীরের আর্থ-সামাজিক উন্নয়ন ত্বরান্বিত হবে। কেবল তাই নয়, কেন্দ্রশাসিত জম্মু ও কাশ্মীর বিনামূল্যে ৫ হাজার ২৮৯ কোটি টাকার বিদ্যুৎ পাবে। এছাড়াও, ৪০ বছর মেয়াদী রাতলে জলবিদ্যুৎ প্রকল্পে চিনাব নদীর ব্যবহার-বাবদ শুল্ক হিসাবে আরও ৯ হাজার ৫৮১ কোটি টাকার সংস্থান হবে জম্মু ও কাশ্মীরে।
কর্মী, জন-অভিযোগএবংপেনশনমন্ত্রক
ড. জিতেন্দ্র সিং : প্রতিরোধ ব্যবস্থা গড়ে তুলতে এবং স্বাস্থ্যকর জীবনযাত্রার খোঁজে বিশ্বব্যাপী যোগা, আয়ুর্বেদ এবং নেচারোপ্যাথির প্রতি আকর্ষণ বাড়িয়েছে কোভিড
নতুন দিল্লি, ৩০শে অক্টোবর, ২০২০
উত্তর - পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, পিএমও কর্মীবর্গ, জনঅভিযোগ, অবসরভাতা, পারমাণবিক শক্তি এবং মহাকাশ প্রতিমন্ত্রী ড. জিতেন্দ্র সিং বলেছেন যে, সারা বিশ্বে শরীরের প্রতিরোধমূলক ব্যবস্থা গড়ে তুলতে এবং স্বাস্থ্যকর জীবনযাত্রার খোঁজে যোগা, আয়ুর্বেদ এবং নেচারোপ্যাথির প্রতি আগ্রহ বাড়িয়েছে কোভিড। অ্যাসোচ্যাম আয়োজিত ভার্চুয়াল বিশ্ব আয়ুষ মেলার উদ্বোধনী ভাষণে তিনি বলেন, গত ৪ – ৫ মাসে পশ্চিম বিশ্ব বিকল্প চিকিৎসা ব্যবস্থা খুঁজতে ভারতের দিকে মুখ ফিরিয়েছে।
ড. জিতেন্দ্র সিং বলেন যে, নতুন ভারত স্বাস্থ্য পরিষেবায় আত্মনির্ভর হবে এবং চিরাচরিত চিকিৎসা ব্যবস্থার মাধ্যমে প্রতিরোধমূলক ব্যবস্থার খোঁজ দেবে বিশ্বকে। তিনি বলেন, কোভিড বুঝিয়েছে সুসংহত স্বাস্থ্য পরিষেবার গুণগুলির প্রয়োজনীয়তা সম্পর্কে এবং এখন প্রয়োজন একে বিশ্ব স্বাস্থ্য সংস্থা সহ বিশ্বের চিকিৎসা ব্যবস্থার অঙ্গ করে তোলা ।
ড. জিতেন্দ্র সিং বলেন, যখন থেকে ভারতের প্রধানমন্ত্রীর দায়িত্ব নিয়েছেন নরেন্দ্র মোদী, তিনি দেশীয় চিকিৎসা পদ্ধতির গুণগুলিকে তুলে ধরেছেন। তিনি বলেন, মোদী যিনি রাষ্ট্রসংঘে আন্তর্জাতিক যোগা দিবস পালনে সর্বসম্মতিক্রমে প্রস্তাব আনিয়েছেন, যার ফলে যোগ বাস্তবিক সারা বিশ্বের প্রতিটি ঘরে পৌঁছে গেছে। তিনি বলেন, প্রধানমন্ত্রী মোদীই আরো একবার আয়ুষ নামে পৃথক মন্ত্রক গড়েছেন দেশীয় চিকিৎসা পদ্ধতির গুরুত্ব বিবেচনা করে।
কেন্দ্রীয় মন্ত্রী বলেন, যে হিমালয়, পার্বত্য অঞ্চল এবং ভারতের উত্তর – পূর্বাঞ্চলের রাজ্যগুলিতে মূল্যবান ঔষধি গাছগাছড়া আছে, তিনি সকলকে তার ব্যবহার করতে এবং বিশ্বস্তরে পৌঁছে দিতে আবেদন জানান।
ড. জিতেন্দ্র সিং, বিশ্ব আয়ুষ মেলার আয়োজন করার জন্য অ্যাসোচ্যামের সভাপতি ড. নিরঞ্জন হিরানন্দানি এবং মহাসচিব দীপক সুদকে অভিনন্দন জানান এবং তিনি এটিকে মহামারীর সময়ে ভার্চুয়াল মাধ্যমে প্রকৃতই আন্তর্জাতিক করে তোলার আবেদন জানান তাঁদের কাছে।
আয়ুষ মন্ত্রকের সচিব শ্রী রাজেশ কোটেচা বলেন, যে সরকার আত্মনির্ভর ভারত মিশনের অধীনে ৪০০০ কোটি টাকা খরচে ১০ লক্ষ হেক্টর জমিতে ঔষধি গাছ চাষ করার বিষয়টি সক্রিয়ভাবে বিবেচনা করছে।
আচার্য্ বালকৃষ্ণ তাঁর ভাষণে বলেন, পতঞ্জলি আয়ুর্বেদকে সারা বিশ্বে পৌঁছে দিতে কঠোর পরিশ্রম করছে এবং তিনি এই কাজে সকলের সহযোগিতা প্রার্থনা করেন।
অনুষ্ঠানে ড. জিতেন্দ্র সিং ঔষধি গাছ নিয়ে অ্যাসোচ্যাম – নাবার্ডের প্রতিবেদন প্রকাশ করেন। গুজরাটে ইউসুফ শেখের কুদরতি আয়ুর্বেদের একটি নতুন কারখানার ই-উদ্বোধন হল।
বেঙ্গালুরুতে অবস্থিত ডিমড বিশ্ববিদ্যালয় স্বামী বিবেকানন্দ অনুসন্ধান সংস্থান  –এর প্রতিষ্ঠাতা, উপাচার্য, লেখক, শিক্ষাবিদ, এবং যোগথেরাপিস্ট পদ্মশ্রী এইচ আর নগেন্দ্র, সামী – সাবিনসা গ্রুপের প্রতিষ্ঠাতা – চেয়ারম্যান ড. মহম্মদ মজিদ, শিল্পপতি এবং বিভিন্ন দেশের প্রতিনিধিরা ওয়েবিনারে যোগ দেন।
CG/AP/SFS
(Visitor Counter : 167
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ৩০ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৮৮ কোটি ৩৪ লক্ষ টিকার ডোজ দেওয়া হয়েছে
গত ২৪ ঘণ্টায় নতুন করে আক্রান্তের সংখ্যা ২৩ হাজার ৫২৯
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে এসে ০.৮২ শতাংশে দাঁড়িয়েছে, যা গত বছরের মার্চ মাস থেকে সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ৭৭ হাজার ২০, যা ১৯৫ দিনে সর্বনিম্ন
দেশে এখনও পর্যন্ত মোট সুস্থতার হার ৯৭.৮৫ শতাংশ। ২০২০-র সালের মার্চ মাস থেকে এখনও পর্যন্ত সর্বোচ্চ
দেশে গত ২৪ ঘণ্টায় করোনামুক্ত হয়েছেন ২৮ হাজার ৭১৮ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩০ লক্ষ ১৪ হাজার ৮৯৮
সাপ্তাহিক-ভিত্তিতে আক্রান্তের হার ১.৭৪ শতাংশ, যা ৯৭ দিন ৩ শতাংশের নীচে
দৈনিক-ভিত্তিতে আক্রান্তের হার ১.৫৬ শতাংশ, যা গত ৩১ দিন ৩ শতাংশের নীচে
দেশে এখনও পর্যন্ত মোট নমুনা পরীক্ষার সংখ্যা ৫৬ কোটি ৮৯ লক্ষ
CG/SS/SB
(
প্রধানমন্ত্রীরদপ্তর
ইডুক্কির রাজামালাই-এ ভূমিধ্বসে নিহতদের প্রতি প্রধানমন্ত্রীর শোক জ্ঞাপন; ক্ষতিগ্রস্তদের সাহায্যের ঘোষণা
নতুনদিল্লি, ৭ই আগস্ট, ২০২০
প্রধানমন্ত্রী শ্রী নরেন্দ্র মোদী ইডুক্কির রাজামালাই-এ ভূমিধ্বসে প্রানহানীর ঘটনায় শোক ব্যক্ত করেছেন। এক ট্যুইটবার্তায় প্রধানমন্ত্রী বলেছেন, “ইডুক্কির রাজামালাই-এ ভূমিধ্বসে প্রাণহানীর ঘটনায় আমি মর্মাহত। দুঃখের এই সময়ে যারা তাঁদের প্রিয়জনকে হারালেন, তাঁদের সমবেদনা জানাই। আহতরা দ্রুত আরোগ্য লাভ করুন। জাতীয় বিপর্যয় মোকাবিলা বাহিনী এবং প্রশাসন ঘটনাস্থলে ক্ষতিগ্রস্তদের সব রকমের সাহায্য করছে।“
প্রধানমন্ত্রী ভূমিধ্বসে নিহতদের পরিবারবর্গকে ‘প্রধানমন্ত্রী জাতীয় ত্রাণ তহবিল’ থেকে এককালীন দুই লক্ষ টাকা ও আহতদের ৫০,০০০ টাকা সাহায্য দেবার কথা ঘোষণা করেছেন।
CG/CB
(
সামাজিকন্যায়ওক্ষমতায়নমন্ত্রক
দিব্যাঙ্গদের সহায়ক সাজসরঞ্জাম ও উপকরণ বন্টনের জন্য বিশেষ ভাবে সক্ষম ব্যক্তিদের ক্ষমতায়ণ দপ্তরের পক্ষ থেকে সামাজিক অধিকারিতা শিবির আয়োজন
নতুন দিল্লি, ১ আগস্ট, ২০২১
বিশেষ ভাবে সক্ষম ব্যক্তিদের ক্ষমতায়ণ দপ্তরের পক্ষ থেকে এডিআইপি কর্মসূচির আওতায় দিব্যাঙ্গজন এবং রাষ্ট্রীয় বয়োঃশ্রী যোজনার আওতায় প্রবীণ নাগরিকদের সহায়ক সাজসরঞ্জাম ও উপকরণ বন্টনের জন্য আজ বিহারের ঔরাঙ্গাবাদে জেলা প্রশাসনের সহযোগিতায় সামাজিক অধিকারিতা শিবির আয়োজন করা হয়। রাষ্ট্রায়ত্ব এএলআইএমসিও সংস্থার সহযোগিতায় ঔরাঙ্গাবাদ জেলাশাসকের ক্যাম্পাসের টাউন হলে এই শিবিরের আয়োজন করা হয়। অনুষ্ঠানে মুখ্য অতিথি হিসেবে কেন্দ্রীয় সামাজিক ন্যায় বিচার ও ক্ষমতায়ণ মন্ত্রী ডঃ বীরেন্দ্র কুমার নতুন দিল্লি থেকে ভার্চুয়াল পদ্ধতিতে অংশ নেন। বিভাগীয় প্রতিমন্ত্রী সুশ্রী প্রতিমা ভৌমিক অনুষ্ঠানে পৌরোহিত্য করেন।
এই সামাজিক অধিকারিতা শিবিরে ১ হাজার ৫২১ জন দিব্যাঙ্গজনকে এবং ৫৪৬ জন প্রবীণ নাগরিককে ২ কোটি ৪৩ লক্ষ টাকার ৫ হাজার ১০২টি সহায়ক সাজসরঞ্জাম ও উপকরণ দেওয়ার পরিকল্পনা রয়েছে। এই উপলক্ষে অনুষ্ঠানে ডঃ বীরেন্দ্র কুমার বলেন, সরকারি কর্মসূচিগুলির সুযোগ-সুবিধা সুফলভোগীরা গ্রহণ করছেন। এর ফলে, জনসাধারণের মধ্যে সরকারি কর্মসূচিগুলি সম্পর্কে সচেতনতা বাড়ছে। তাঁর মন্ত্রকের পক্ষ থেকে গত ৭ বছরে বিভিন্ন কাজকর্মের পরিসংখ্যান উল্লেখ করে মন্ত্রী জানান, বিহারে ৫ হাজার ৮৫৫ জন দিব্যাঙ্গ পড়ুয়াকে ২২ কোটি ৮৩ লক্ষ টাকার বৃত্তি দেওয়া হয়েছে। কেন্দ্রীয় সরকার দিব্যাঙ্গজনদের উপযোগী ২১টি সরকারি ভবন নির্মাণে ৯ কোটি ২৫ লক্ষ টাকা এরাজ্যের জন্য মঞ্জুর করেছে।
তিনি আরও বলেন, দিব্যাঙ্গজন খেলোয়াড়দের জন্য কেন্দ্রীয় সরকার গোয়ালিয়রে ডিজাবেলিটি স্পোর্টস সেন্টার গড়ে তুলছে। এজন্য খরচ ধরা হয়েছে ১৭১ কোটি টাকা। তিনি আরও বলেন, নরেন্দ্র মোদীজীর নেতৃত্বে গত ৭ বছরে সরকারি কর্মসূচিগুলি রূপায়ণে অভিনব পরিবর্তন এসেছে। মন্ত্রকের এডিআইপি কর্মসূচির আওতায় সহায়ক সাজসরঞ্জাম ও উপকরণ বন্টন শিবির আয়োজন করে ১০টি গিনেস বিশ্ব রেকর্ড হয়েছে।
অনুষ্ঠানে মন্ত্রকের সচিব শ্রীমতী অঞ্জলী ভাওরা দিব্যাঙ্গজনদের জন্য যে সমস্ত কর্মসূচি রূপায়িত হচ্ছে সে সম্পর্কে বিস্তারিত ব্যাখ্যা দেন। সমাজের মূল স্রোতে দিব্যাঙ্গজনদের যুক্ত করতে সবরকম প্রয়াস নেওয়া হচ্ছে বলেও সচিব জানান।
কোভিড মহামারীর প্রেক্ষিতে দিব্যাঙ্গজনদের সহায়ক সাজসরঞ্জাম বন্টনে কেন্দ্রীয় সরকার একটি আদর্শ কর্ম পরিচালন বিধি জারি করেছে, যাতে সামাজিক দূরত্ব বিধি বজায় রেখে যাবতীয় কর্মসূচি পরিচালনা করা যায়।
CG/BD/AS/
(Visitor Counter : 156
সংস্কৃতিমন্ত্রক
বাংলার চার বিখ্যাত ব্যক্তিত্বকে নিয়ে জাতীয় গ্রন্থাগারে বিশ্বমানের প্রদর্শনীর আয়োজন কলকাতায় ন্যাশনাল গ্যালারি অফ মর্ডান আর্ট খোলা হবে
কলকাতা, ১৯ জুলাই ২০১৮
কলকাতার জাতীয় গ্রন্থাগারে, বাংলার চার বিখ্যাত ব্যক্তিত্ব গুরুদেব রবীন্দ্রনাথ ঠাকুর, নেতাজি সুভাষ চন্দ্র বসু, ঋষি বঙ্কিম চন্দ্র চট্টোপাধ্যায় এবং ডঃ শ্যামাপ্রসাদ মুখার্জির জীবনের ওপর একটি স্থায়ী প্রদর্শনীর ব্যবস্থা করা হবে। কেন্দ্রীয় সংস্কৃতি মন্ত্রকের সচিব শ্রী রাঘবেন্দ্র সিং আজ কলকাতায় একথা জানিয়েছেন। ঐতিহাসিক বেলভেডিয়ার হাউসে জাতীয় গ্রন্থাগারের আধুনিকীকরণ এবং নবীকরণের কাজ পর্যালোচনা করে তিনি সন্তোষ প্রকাশ করেন। শ্রী সিং জানান, সমগ্র ভবনটি আলো দিয়ে সাজানো হবে এবং দর্শকদের বিনোদনের জন্য ‘আলোক-ধ্বনি’ প্রকল্প চালু করা হবে। এছাড়া, নতুন প্রজন্মকে বাংলার সমৃদ্ধ ঐতিহ্য বিষয়ে সচেতন করে তুলতে সাহিত্য উৎসবের আয়োজন করা হবে। এখানকার স্থায়ী আর্ট গ্যালারিতে নেতাজি সুভাষ চন্দ্র বসুর তৈলচিত্র এবং ছবি ছাড়াও উল্লেখযোগ্য স্থাপত্য এবং শিল্পবস্তু প্রদর্শিত হবে। দুর্গাপূজার আগেই জাতীয় গ্রন্থাগারের পুনর্নবীকরণ ও আধুনিকীকরণের কাজ সম্পূর্ণ হবে। এর জন্য মোট ৮ কোটি টাকা ব্যয় করা হবে।
সংস্কৃতি সচিব জানান যে, খুব শীঘ্রই কলকাতা শহরে ওল্ড কারেন্সি বিল্ডিং-এ ন্যাশনাল গ্যালারি অফ মর্ডান আর্ট-এ একটি শাখা খোলা হবে। আজ তিনি ভবনটির পুনর্নবীকরণের কাজ পর্যালোচনা করেন। এই ভবনে একটি স্থায়ী এবং ঘূর্ণায়মান শীতাতপ নিয়ন্ত্রিত আর্ট গ্যালারিতে বিশিষ্ট চিত্রকর রামকিঙ্কর বেইজ এবং অন্যান্য শিল্পীদের আঁকা ছবি প্রদর্শনের ব্যবস্থা করা হবে। ৩ কোটি টাকা ব্যয়ে এই ভবনের কাজটিও দুর্গাপুজোর আগে শেষ হবে বলে তিনি জানান। এর আগে শ্রী সিং কলকাতা স্ট্যান্ড রোড ও হেয়ার স্ট্রিটের সংযোগস্থলে অবস্থিত ঐতিহাসিক মেটকাফ হল পুনর্নবীকরণের কাজ পর্যালোচনা করেন।
CG/PB/SB……
(Visitor Counter : 31
শিল্পওবাণিজ্যমন্ত্রক
২০২২-এর মধ্যে ভারত ১০০ গিগাওয়াট সৌরশক্তি উৎপাদন করবে : সুরেশ প্রভু
নয়াদিল্লি, ০৪ সেপ্টেম্বর, ২০১৮
কেন্দ্রীয় শিল্প-বাণিজ্য এবং অসামরিক বিমান পরিবহনমন্ত্রী সুরেশ প্রভু বলেছেন, ভারতে দ্রুত গতিতে উন্নয়নের ফলে শক্তির চাহিদা আরো বৃদ্ধি পাবে। যেহেতু জীবাশ্ম জ্বালানি সরবরাহ চিরদিন থাকবে না, তাই পুর্ননবীকরণযোগ্য শক্তি প্রয়োজন। আজ নতুন দিল্লীতে আন্তর্জাতিক সৌর জোটের উদ্ভাবন ও বিনিয়োগ মঞ্চে এক অনুষ্ঠানে ভাষন দিয়ে শ্রী প্রভু বলেন, সেল গ্যাস এবং খনিজ তেলের ব্যবহারের সুযোগ ও সীমাবদ্ধ এবং জ্বালানী হিসাবে এগুলি ব্যবহারের ফলে পরিবেশের ক্ষতি হয়। জলবায়ু পরিবর্তনের সমস্যা বাস্তব হয়ে উঠেছে এবং এই গ্রহের জৈব বৈচিত্রে আঘাত হানছে। জলবায়ু পরিবর্তনের ফলেই সমগ্র ইউরোপ জুড়ে নজিরবিহীনভাবে তাপপ্রবাহ চলেছে এবং টাইফুনের মতো ঝড়ের তীব্রতা এবং সংখ্যাও বেড়ে চলেছে।
ভারতে মৌসুমী বৃষ্টিপাতের পরিকাঠামো কমা-বাড়ার কথা উল্লেখ করে মন্ত্রী বলেন, ভারত মহাসাগরের ওপরে আবহ মন্ডলে যে পরিবর্তন হচ্ছে, ভারত কোনোভাবেই তারজন্য দায়ি নয়। কিন্তু সামুদ্রিক উষ্ণতাবৃদ্ধির কুফল ভারতকে ভোগ করতে হচ্ছে। তিনি বলেন এইসব কারণেই সৌরশক্তির মতো পরিচ্ছন্ন শক্তির প্রয়োজন। মন্ত্রী বলেন, প্রধানমন্ত্রী নরেন্দ্র মোদী ২০১৫ সালে আন্তর্জাতিক সৌরজোটের কথা ভেবেছিলেন। এই সৌরজোট বিশ্বের ১২১টি সূর্য কিরণ সমৃদ্ধ দেশের মধ্যে সৌর শক্তির উন্নয়নে সহযোগিতার এক মঞ্চ। এই জোট সংশ্লিষ্ট দেশগুলিকে তাদের মানুষের সুষম উন্নয়ন, সমৃদ্ধি এবং শক্তি নিরাপত্তার সুযোগ এনে দেবে। সৌর শক্তি উৎপাদনের জন্য প্রযুক্তি এবং ব্যয় হ্রাস করার লক্ষে যৌথ উদ্যোগের ওপর তিনি জোর দেন। তিনি জানান, অস্ট্রেলিয়া এবং জাপানের অনেকগুলি সংস্হা ভারতের সৌর শক্তি ক্ষেত্রে বিনিয়োগের আগ্রহ প্রকাশ করেছে। সৌর শক্তি ক্ষেত্রে গবেষণা ও উন্নয়নের জন্য আরো বেশি অর্থ বিনিয়োগের প্রয়োজনীয়তার কথা তিনি বলেন। ভারত ২০২২ সালের মধ্যে দেশে ১০০ গিগাওয়াট সৌর শক্তি উৎপাদনের লক্ষ্যমাত্রা নিয়েছে বলে তিনি জানান।
CG/PB/NS/…
(Visitor Counter : 210
খনিমন্ত্রক
খনিজ সম্পদ উত্তোলনের জন্য প্রত্যাশিত কাজ পরিচালনায় বেসরকারি খনিজ সম্পদ অনুসন্ধানকারী সংস্থাগুলির স্বীকৃতির বিষয়ে খনি মন্ত্রক প্রকল্প গ্রহণ করেছে
নতুন দিল্লি, ১৮ আগস্ট, ২০২১
খনিজ সম্পদ উত্তোলনের জন্য প্রত্যাশিত কাজ পরিচালনায় বেসরকারি খনিজ সম্পদ অনুসন্ধানকারী সংস্থাগুলির স্বীকৃতির বিষয়ে খনি মন্ত্রক প্রকল্প গ্রহণ করেছে। ন্যাশনাল অ্যাক্রেডিটেশন বোর্ড ফর এডুকেশন অ্যান্ড ট্রেনিং অফ দ্য কোয়ালিটি কাউন্সিল অফ ইন্ডিয়া  এই বেসরকারি খনিজ সম্পদ অনুসন্ধানকারী সংস্থাগুলির স্বীকৃতির জন্য এই প্রকল্প তৈরি করেছে। মূলত কিউসিআই-এনএবিইটি প্রকল্পের মান নির্ধারণ করে থাকে। পাশাপাশি খনিজ সম্পদ উত্তোলনের কাজ পরিচালনার জন্য বেসরকারি সংস্থাগুলিকে স্বীকৃতি দেয়। বেসরকারি খনিজ সম্পদ উত্তোলনকারী সংস্থাগুলির স্বীকৃতি দানের জন্য খনি মন্ত্রক - https://www.mines.gov.in/writereaddata/UploadFile/orderdated12aug2021enclosures.pdf ওয়েবসাইটে সুনির্দিষ্ট বিজ্ঞপ্তি ও নির্দেশিকা প্রকাশ করেছে।
উল্লেখ্য, চলতি বছরের ২৮ মার্চ ১৯৫৭ সালের খনি ও খনিজ  বিধি পরিবর্তন করা হয়েছে। দেশে খনিজ সম্পদ অন্বেষণের ক্ষেত্রে গতি বৃদ্ধির লক্ষ্যে এই সংশোধন আনা হয়েছে। বর্তমানে শুধুমাত্র সরকারি সংস্থাগুলি খনিজ সম্পদ অনুসন্ধানের কাজে যুক্ত। সরকারের বর্তমান পদক্ষেপ গ্রহণের ফলে খনিজ সম্পদ অনুসন্ধান ক্ষেত্রে আমূল পরিবর্তন আসবে। এতে দেশের আর্থিক বিকাশের সম্ভাবনা উন্মোচিত হবে। পাশাপাশি খনিজ সম্পদ অন্বেষণে গতি বাড়বে এবং নতুন কর্ম সংস্থানের সুযোগ তৈরি হবে।
CG/SS/SKD/
(Visitor Counter : 129
ক্রেতা, খাদ্যএবংগণবন্টনমন্ত্রক
সারা ভারতজুড়ে ডায়রেক্ট বেনিফিট ট্রান্সফার প্রকল্পে কৃষকদের অ্যাকাউন্টে ৪৯,৯৬৫ কোটি টাকা প্রদান
নতুন দিল্লি, ১০ মে, ২০২১
খাদ্য ও গণবণ্টন বিভাগের সচিব সুধাংশু পান্ডে আজ ভার্চুয়াল মাধ্যমে প্রধানমন্ত্রী গরিব কল্যাণ অন্ন যোজনা-৩ এবং এক জাতি এক রেশন কার্ড প্রকল্প সম্পর্কে সাংবাদিক বৈঠক করেন।
প্রধানমন্ত্রী গরিব কল্যাণ অন্ন যোজনা-৩ সম্পর্কে তিনি সাংবাদিকদের জানান, এই প্রকল্পের মাধ্যমে গ্রাহকদের ৫ কিলোগ্রাম করে মে এবং জুন মাসে বিনামূল্যে চাল ও গম দেওয়া হচ্ছে। জাতীয় খাদ্য সুরক্ষা আইনে এই প্রকল্পের মাধ্যমে ৮০ কোটি মানুষ উপকৃত হবেন। গ্রাহকদের অন্তোদয় অন্ন যোজনা এবং প্রায়োরিটি হাউস হল্ডার্স এই দুটি বিভাগের আওতায় এই চাল ও গম দেওয়া হবে। এজন্য কেন্দ্রীয় সরকারের খরচ হবে ২৬ হাজার কোটি টাকা।
সাংবাদিক বৈঠকে শ্রী পান্ডে আরও জানান যে, ১০ মে পর্যন্ত এই প্রকল্পে ৩৪ টি রাজ্য ও কেন্দ্রশাসিত অঞ্চলের জন্য ভারতীয় খাদ্য নিগম থেকে ১৫.৫৫ লক্ষ মেট্রিক টন খাদ্যশস্য তোলা হয়েছে। এরমধ্যে ১ লক্ষ মেট্রিক টন খাদ্যশস্য ১২ টি রাজ্য ও কেন্দ্রশাসিত অঞ্চলের ২ কোটি উপভোক্তার কাছে ইতিমধ্যেই পৌঁছে দেওয়া সম্ভব হয়েছে।
তিনি জানান, এক জাতি এক রেশন কার্ড ব্যবস্থায় বর্তমানে ৬৯ কোটি উপভোক্তা উপকৃত হয়েছেন।
তিনি বলেন, ডাইরেক্ট বেনিফিট ট্রান্সফার-এর মাধ্যমে এ পর্যন্ত ৪৯,৯৬৫ কোটি টাকা কৃষকদের অ্যাকাউন্টে দেওয়া হয়েছে।
CG/ SB
(Visitor Counter : 124
নতুনওপুনর্নবীকরণযোগ্যজ্বালানিমন্ত্রক
ভারতের প্রথম আইএসটিএস ব্যবস্থায় যুক্ত বায়ুচালিত বিদ্যুৎ উৎপাদন প্রকল্পের কাজ শুরু
নয়াদিল্লি, ২৭ আগস্ট, ২০১৮
দেশে বায়ুচালিত বিদ্যুৎ প্রকল্পগুলির জন্য ভারতীয় সৌরশক্তি নিগম লিমিটেড -এর প্রথম নিলামটি অনুষ্ঠিত হয় ২০১৭-র ফেব্রুয়ারি মাসে। এই প্রকল্পের আওতায় উৎপাদিত ১ হাজার মেগাওয়াট বায়ুচালিত বিদ্যুৎ সংবহনের ক্ষেত্রে আন্তঃরাজ্য সংবহন ব্যবস্থার সাহায্য নেওয়া হবে। এর আওতায় একটি রাজ্যে উৎপাদিত বিদ্যুৎ অন্য রাজ্যগুলিতেও যোগান দেওয়া সম্ভব হবে। মিত্রা, আইনক্স, অস্ট্রো, গ্রিন ইনফা এবং আদানি এই নিলামের আওতায় বরাত পাওয়ার অধিকারী বলে ঘোষণা করা হয়।
২৫০ মেগাওয়াট বিদ্যুৎ উৎপাদনের জন্য বরাত দেওয়া হয় মেসার্স অস্ট্রো কচ্ছ উইন্ড প্রাইভেট লিমিটেডকে। ১৮ মাসের মধ্যে উৎপাদনের কাজ শুরু করার জন্য ঐ সংস্থাটিকে বরাত দেওয়া হয়েছে। এই প্রকল্প থেকে উৎপাদিত বিদ্যুৎ বিক্রি করা হবে বিহার, ওড়িশা, ঝাড়খণ্ড এবং উত্তরপ্রদেশকে।
প্রসঙ্গত উল্লেখ্য, আগামী ২০২২ সালের মধ্যে ১৭৫ গিগাওয়াট পুনর্নবীকরণযোগ্য জ্বালানি শক্তি উৎপাদনের পরিকল্পনা রয়েছে কেন্দ্রীয় সরকারের।
CG/SKD/DM/…
(Visitor Counter : 82
বিজ্ঞানওপ্রযুক্তিমন্ত্রক
সিএসআইআর-এর ২৫ রকমের ওষুধকে কোভিড – ১৯ এর চিকিৎসায় ব্যবহারের উদ্যোগ
নতুন দিল্লি, ৩০ এপ্রিল, ২০২০
সিএসআইআর, কোভিড – ১৯ মহামারীর মোকাবিলায় বিভিন্ন ওষুধ প্রয়োগের ক্ষেত্রে অগ্রণী ভূমিকা পালন করছে। তারা নতুন কোনো ওষুধের পরিবর্তে পুরোনো ওষুধ ব্যবহার করে এই রোগ নিরাময়ের চেষ্টা করছে। কারণ নতুন ওষুধ তৈরি করে ব্যবহার করতে প্রায় এক দশক সময় লেগে যায়। সারা বিশ্বজুড়ে ইতিমধ্যেই করোনা ভাইরাসে সংক্রমিতদের ওপর নানা ওষুধ প্রয়োগ করা হচ্ছে।
ভারতে করোনা ভাইরাসে সংক্রমিতদের জন্য সিএসআইআর, ২৫ রকমের ওষুধকে শনাক্ত করেছে। এদের মধ্যে উল্লেখযোগ্য হল, ফেভিপিরাভির। এই ওষুধটিকে অত্যন্ত ফলপ্রসূ বলে ধারণা করা হচ্ছে। ফুজিফিল্ম টোয়ামা কেমিক্যাল লিমিটেড, এই ওষুধটি তৈরি করেছে। এটি রাশিয়া, চীন এবং জাপানে ইনফ্লুয়েঞ্জায় আক্রান্ত রোগীদের চিকিৎসায় ব্যবহার করা হয়।
হায়দ্রাবাদের সিএসআইআর-আইআইসিটি ফেভিপিরাভিরের একটি স্বল্পমূল্যের সংস্করণ উদ্ভাবন করেছে। এই ওষুধটি সিপলা কোম্পানীকে আরো গবেষণা করার জন্য দেওয়া হয়েছে। কোভিড – ১৯ এর চিকিৎসার জন্য সিপলা, ডিসিজিআই কর্তৃপক্ষের কাছে ভারতে এই জেনেরিক ওষুধটি ব্যবহারের জন্য আবেদন জানিয়েছে। ইতিমধ্যেই চীন, জাপান এবং ইতালীতে কোভিড – ১৯ এ সংক্রমিতদের চিকিৎসায় এটি ব্যবহার করা শুরু হয়েছে। ভারতে, এর নাম হবে, সিপ্লেঞ্জা।
সিএসআইআর এবং সিপলা, ভারতে এবং বিদেশে সস্তায় ওষুধ তৈরি নিয়ে দীর্ঘদিন কাজ করে আসছে। সিএসআইআর-এর গবেষণাগারে এইচআইভি-র জেনেরিক ওষুধ নিয়ে কাজ করা হয়েছে। এই ওষুধ সিপলা তৈরি করেছে, যা প্রয়োগ করে বিশ্বজুড়ে হাজার হাজার এইচআইভি আক্রান্তের প্রাণ বাঁচিয়েছে। সংস্থাটি কেন্দ্রকে আশ্বস্ত করে জানিয়েছে, ফেভিপিরাভির-ও একই ধরণের কাজ করবে।
(CG/CB/SFS
অর্থমন্ত্রক
২০১৭-১৮ অর্থবর্ষের জন্য বার্ষিক রিটার্ন দাখিল এবং সমাধান বিবরন দাখিলের মেয়াদ ৩০ নভেম্বর পর্যন্ত বাড়ানো হল
নয়াদিল্লি, ২৭ অগাস্ট, ২০১৯
কেন্দ্রীয় অর্থমন্ত্রকের পক্ষ থেকে এক প্রেস বিবৃতিতে জানানো হয়েছে যে, ২০১৭-১৮ অর্থবর্ষের জন্য ফর্ম জিএসটি আর-৯/ ফর্ম জিএসটি আর-৯এ-এর মাধ্যমে বার্ষিক রিটার্ন দাখিল এবং ফর্ম জিএসটি আর-৯সি-এর মাধ্যমে সমাধান বিববণ দাখিলের মেয়াদ ৩১ আগস্ট থেকে বাড়িয়ে আগামী ৩০ নভেম্বর পর্যন্ত করা হয়েছে।
CG/BD/NS
(Visitor Counter : 67